วันนี้กำลังเดินไปซื้อของ แล้วเผลอโดนขี้นกตกใส่เสื้อและแขน พอโดนก็รีบไปล้างน้ำ แต่กังวลถ้าโดนแล้วจะติดเชื้อไหม และมีโอกาสเสียชีวิตไหม
สวัสดีค่ะ หากผิวหนังบริเวณที่โดนขี้นกตกใส่ ไม่ได้มีบาดแผลใดๆ และได้รีบไปล้างน้ำออกไปแล้ว ผิวหนังก็จะไม่เกิดการติดเชื้อแบคทีเรียหรือเชื้อราที่อาจพบได้ในมูลของนกค่ะ ส่วนการติดเชื้อไวรัสที่ทำให้เกิดไข้หวัดนั้น เชื้อไวรัสจากนกโดยส่วนใหญ่ไม่สามารถแพร่เชื้อสู่คนได้ ยกเว้นบางชนิดที่มีการระบาด แต่ในขณะนี้ ไม่พบการระบาดในประเทศของเราค่ะ นอกจากนี้ หากไม่ได้มีการไปสัมผัสนกแล้วนำมือไปจับอาหารเข้าปาก หรือไม่ได้ทานนกเข้าไป ก็จะไม่ติดเชื้อมาแต่อย่างใดค่ะ